སྒྱུ་རྩལ་ཚོགས་པ་འདི་སྡེ་མི་གཙོ་བྱས་རོགས་སྒྲུབ་དགེ་རྒན་དང་།རོགས་སྐྱོར་ལ་ཕེབས་པའི་མི་སྤྱིར་བཏང་བ་དག་གི་རྩ་འཛུགས་བྱས་ཏེ་བཙུགས་པ་ཡིན་པས།རྒྱུ་དངོས་ཐམས་ཅད་སྤྱི་ཚོགས་སྟེང་གི་ལྷག་བསམ་ཅན་དག་གི་རོགས་སྐྱོར་ལས་བྱུང་བ་ཡིན་སྟབས།རྨང་གཞིའི་སྒྲིག་ཆས་དང་འཚོ་བའི་མཐུན་རྐྱེན་ཧ་ཅང་ཐབས་སྡུག་པོ་ཡིན་ནའང་དགེ་རྒན་དག་གི་སྙིང་རུས་དང་སློབ་མ་རྣམས་ཀྱི་དཀའ་སྤྱད་འོག་ཁོ་ཡར་གྱི་རེ་སྨོན་ཞེས་པའི་གླུ་བྲོའི་ཟློས་གར་ལེགས་པར་སྦྱངས་ནས།སྔ་རྗེས་སུ་ཟི་ལིང་དང་ཧྲིན་ཀྲིན།ཞི་ཨན།པེ་ཅིན་བཅས་སུ་ཕྱིན་ནས་འཁྲབ་སྟོན་བྱས་པས།ལྟ་མཁན་རྣམས་ཀྱི་དགའ་བསུ་ཚད་མེད་ཐོབ་པར་བརྟེན།ད་ལོར་ཡང་ཞང་ཀང་རིག་རྩལ་མཉམ་འབྲེལ་ལས་ཁུངས་ཀྱིས་གདན་ཞུ་གནང་སྟེ་ཉིན་ལྔ་ཙམ་ལ་ཞང་ཀང་དང་ཨོ་མིན་ནས་འཁྲབ་སྟོན་བྱས་པས་ལྟ་མཁན་རྣམས་ཀྱིས་དགའ་བསུ་ཚད་མེད་ཐོབ།